AksaraLLM/aksara-bahasa-daerah-v1 huggingface dataset:
Pergiwa - Pergiwati inggih punika salah satunggalipun lakon carangan saking wiracarita Mahabharata ingkang nyariyosaken pangembaran piyantun putri kembar kalih Arjuna, ingkang gadhah asma Endhang Pergiwa saha Endhang Pergiwati . Wonten ing sajarah Mahabharata Dewi Pergiwa saha Dewi Pergiwati punika putri saking Raden Arjuna kaliyan Dewi Manuhara, putri saking Bagawan Sidik Wacana saking pertapan Andhong Suwiwi . Dewi Pergiwa saha Dewi Pergiwati gadhah kalih welas sedherek, inggih punika Abimanyu, Sumitra, Bratalaras, Bambang Irawan, Kumaladewa, Kumalasakti, Wilugangga, Prabakusuma, Wijanarka, Antakadewa dan Bambang Sumbadra. Wiwit saking alitipun Pergiwa saha Pergiwati punika lenggah wonten ing pertapan Andhong Sumiwi kaliyan ibu saha simbahipun. Dumugi remaja, piyantun èstri kalih punika medhal pertapan, tindhak dhateng Mandukara kanggé madosi keng rama, Raden Arjuna. Kacariyosaken, Pergiwa punika gadhah sipat saha watak ingkang setia, saé budhinipun, sabar, saha jatmika. Manawi Pergiwati punika gadhah sipat saha watak setia, jujur, sabat, jatmika, gampil dipuntresnani kaliyan sanès, amargi gampil anggènipun duka utawi tersinggung. Dipun cariyosaken, Pergiwa punika dipunkrama kaliyan Raden Gatutkaca, putra saking Raden Werkudara kaliyan Dewi Arimbi. Dewi Pergiwa kaliyan Raden Gatutkaca dipunparingi putra ingkang namanipun Arya Sisikirana. Manawi rayinipun, Pergiwati punika dipunkrama kaliyan Raden Pancawala, putra saking Prabu Puntadewa kaliyan Dewi Drupadi, raja ingkang lenggah Nagara Ngamarta .

Lakon Pergiwa Pergiwati 
Kacariyos wonten ing cariyos ringgit tiyang Ngayogyakarta, ing jaman Sri Sultan Hamengku Bawana ingkang jumeneng kaping VIII, lakon Pergiwa Pergiwati inggih punika lakon carangan saking wiracarita Mahabharata . Pergiwati punika dipundadosaken patah (uba rampe wonten ing adicara pawewahan.) Lakon Pergiwa Pergiwati punika dipuncariyosaken dumugi tigang episode, ingkang sepindhah inggih punika cariyos Dewi Pergiwa saha Dewi Pergiwati tindhak madosi ramanipun, Raden Arjuna, ingkang kaping kalih inggih punika cariyos kramanipun Angkawijaya kaliyan Dewi Siti Sendari, ingkang kaping tiga cariyos kramanipun Prabu Pancawala, putra saking Yudhistira kaliyan Dewi Pergiwati. Lakon Pergiwa Pergiwati saha nyariyosaken kasmaranipun Raden Gatutkaca kaliyan Dewi Pergiwa, sarta Bambang Irawan kaliyan Dewi Titisari (putri saking Kresna).

Cathetan suku 

Wayang
Témpé sengèk iku panganan kang digawé saka dhelé. Biasane dipangan karo geblèk. Témpé sengèk iku lumrahé tinemu ing tlatah padésan ing Tanah Jawa.

Réferènsi 

Panganan Jawa
Pupil inggih punika salah satunggaling pérangan netra. Pupil punika bunderan utawi bolongan ingkang wonten ing tengah-tengahipun iris. Pupil punika ingkang njalari cahya mlebet wonten ing retina. Warnanipun pupil cemeng. Cemeng inggih punika warna ingkang gampil ngresep cahya. Pramila makaten, pupil minangka pérangan netra ingkang gampil ngresep cahya.

Pranala njaba 

 
Optik
Oftalmologi
Sirah lan gulu

he:עין#מבנה גלגל העין האנושי
Gili Air inggih punika gili ingkang paling alit kaping kalih wonten celak ing pulo Lombok. Populasinipun kinten-kinten 1.000, sarta punjeripun wonten ing Provinsi Nusa Tenggara Barat. Pariwisata ing Gili Air punika wonten snorkeling, scuba diving wonten ing tengah-tengah seganten, sarta saged ningali kura-kura saha terumbu karang. Lombok, mliginipun Gili Air kathah dipundathenig déning wisatawan utawi sarimbatan ingkang nembé rabi.

Pulo ing Indonésia
Pulo ing Nusa Tenggara Kulon
Papan wisata ing Nusa Tenggara Kulon
Lombok
Wonten salebeting Mitologi hindu, Durwasa utawi Durvasa (दुर्वास di Dewanagari utawi durvāsa di IAST, dipunsebat [d̪urʋɑ ː sɐ] wonten ing Basa Sansekerta, utawi Durvasas. Durwasa punika putra saking Atri kaliyan Anasuya. Panjenenganipun inkarnasinipun Siwa. Panjenengaipun sampun misuwur gadhah sipat gampil nesu. Manawi saweg nesu, panjenenganipun sagen paring kutukan (dipunwastani Shapa) ingkang saged mejahi sadaya kemawon. Pramila makaten, wonten pundi kemawon, panjenenganipun dipunkurmati déning Déwa punapa manungsa. Tuladhanipun wonten salebeting Abigyāna Shakuntala ingkang dipunserat déning Kalidasa, panjenenganipun paring kutukak dhumateng Sakuntala manawi tresnanipun badhé dipunsupekaken. Salajengipun, prakawis punika dados kasunyatan.

Rujukan 

Mitologi Hindhu
Paraga wayang
Paraga Mahabharata
iku sawijining produsen modèl plastik, mobil sing dikontrol mawa radio, modèl-modèl édukasi sing didayani mawa tenaga srengéngé utawa bateré, modèl kapal, cèt-cèt modèl lan sapanjuré. Perusahaan iki diadegaké ing taun 1946 déning Yoshio Tamiya ing Shizuoka.

Pranala njaba 
Situs wèb resmi Jepang 
Situs wèb resmi ing donya
Tamiya U.S.A.

Perusahaan Jepang
Sweet As Revenge ya iku salah sawijiné band sing nggawa warna musik Post Hardcore saka jakarta Indonésia. bandi iki wiwit saka taun 2002 tekan saiki, lan dadi band sing di ajeni karo band band liyané ning panggon musik indie
Wonten salebeting wiracarita Ramayana, Sabari (Dewanagari: शबरी; IAST: Shabarī) inggih punika pertapa èstri ingkang gesang minangka sanyasin utawi tiyang ingkang nilaraken kadonyan. Panjenenganipun tiyang èstri ingkang diipunkhususaken pikantuk barokah saking Rama amargi bhaktinipun Sabari dhumateng Rama.

Tokoh Ramayana
Wonten ing ajaran agama Hindhu, Baruna utawa Waruna (Sangsekerta: वरुण; Latin: Varuna) inggih punika manifestasi Brahman ingkang dados panguwaos samodra kaliyan seganten. Tembung Baruna (Varuna) asalipun saking var (Sanskerta) ingkang gadhah teges "nutup". Tembung "var" mau lajeng dipungayutaken kaliyan seganten, amargi sagara punika amba sanget saha saged nutupi sapérangan ageng wewengkon bumi.

Baruna saha Mitra inggih punika déwa saking prekawis sosial, kalebet sumpah, saha asring kagambaraken kembar antawisipun déwa kekalih punika (senyawa dvandva). Baruna ugi kembar kaliyan déwa Indra wonten ing Rgveda, kados ta Indra-Varuna (nalika déwa kekalih punika sami ambiyantu nalika yasa ing taun énggal saperlu miwiti jaman ingkang énggal))

Minangka déwa langit (akasa), Baruna saèstu nguwaosi sepalih petenging langit, utawi langit lau (rasa), utawi dados sulihing "peteng" sisihing srengéngé amargi lampahipun wangsaul saking sisih kilèn tumuju mring sisih wétan nalika wayah ndalu.

Miturut kapitadosan umat Hindhu, Baruna nguwaosi kukum ngalam ingkang dipunsebut Reta. Piyambakipun nitih makluk ingkang dipunsebut makara, sepalih baya sepalih wedhus (sawatawis wekdal makara dipunsamikaken kaliyan baya, utawi saged ugi dipungambaraken minangka sepalih wedhus sepalih mina). Garwanipun Beliau winastan Baruni, ingkang mapan wonten ing pura mutiara. Déning tiyang wicaksana, Déwa Baruna ugi dipunsebut minangka "Déwa langit", "Déwa jawah, sarta déwa ingkang nguwaosi kukum.

Mantra 

Wonten ing kitab Weda, Déwa Baruna minangka panguwoas kukum ngalam langkung asring dipunsembah, antawisipun minangkan déwa palindhung.

Mantra kagem Déwa Baruna:

Agnum su tubhyam varuna svadhavo,
hrdi stoma upasritas cid astu sam nah kseme sam u yoge no astu,
yuyam pata svastibhih sada nah

Tegesipun
Mugi-mugi puja punika gadhah makna dhuamteng Panjenengan, O Baruna ingkang bébas
Mugi-mugi kula sadaya slamet nalika ngaso, mugi-mugi kula sadaya slamet anggénipun makarya
Lindungi kula sadaya kanthi berkahipun panjenengan

Nama sanès 
 Jalapati (panguwaos tirta)
 Pracheta (ingkang wicaksana)
 Yadapati (Raja kéwan laut)
 Ambhuraja (Raja awan)
 Pasi (ingkang ngasta jaring)

Cathetan suku 

Hindhu
Kara (Tamil: Karan, Thai: Khorn, Dewanagari: खरा; IAST: Kharā) wonten ing salebeting epos Ramayana, Kara punika raksesa ingkang remen mangsa manungsa. Panjenenganipun punika rayinipun Rahwana, ingkang dipunpejahi Rama saksampunipun irungipun Sarpakenaka dipuntugel. Wonten ing wekdal punika, Laksmana nugel irungipun Sarpakenaka, lajeng Kara mbales kanthi nglawan Laksmana kaliyan Rama. Nanging panjenenganipun kalah déning Rama.

Tokoh Ramayana
Taman Nasional Gunung Gede Pangrango (TNGGP) gadhah peran ingkang wigati ing sajarah konservasi wonten ing Indonésia. Dipunresmikaken dados taman nasional nalika taun 1980. Ambanipun kirang langkung 21.975 hektare, wewengkon Taman Nasional punika katutup déning wana tropis pagunungan, kirang langkung 100 km saking kutha Jakarta. Wonten kawasan alas TNGGP, saged dipuntemukaken “uwit raksesa” Rasamala, kantong semar (Nephentes spp); manéka warna jinis anggrek hutan, kaliyan manéka jinis tetuwuhan ingkang dèrèng gadhah nama ingkang ilmiah, kados ta jamur ingkang sumunar. kajabi tetuwuhan ingkang ngremenaken, kawasan TNGGP ugi dados habitat kanggé manéka jinis sato galak, kados ta kepik raksasa, sajinis kumbang, langkung saking 100 jinis mamalia kados ta Kijang, Pelanduk, Kirik alas, Macan tutul, Sigung, lsp, sarta 250 jinis peksi. Kawasan punika ugi minangka habitat Owa Jawa, Surili kaliyan Lutung sarta Garudha Jawa ingkang cacahipun kantun sakedhik.

Taman nasional di Indonésia
Gede Pangrango
Jawa Kulon
Taman Nasional Way Kambas inggih punika taman nasional kannge nglindungi gajah ingkang dumunung wonten ing tlatah Lampung, ing kacamatan labuhan ratu, lampung timur, Indonésia. Kajaba ing 'Way Kambas, sekolah gajah ugi saged pinanggih wonten ing Minas, Riau. Gajah sumatera (Elephas maximus sumatranus) ingkang gesang ing kawasan punika kantun sakedhik cacahipun. Taman Nasional Way Kambas jumeneng nalika taun 1985, minangka sekolah gajah kang angka pisan wonten ing Indonésia. Namanipun rumiyin" Pusat Latihan Gajah (PLG)" nanging dèrèng dangu, éwah dados "Pusat Konservasi Gajah (PKG)" ingkang gadhah ancas saged dados "pusat konservasi gajah dalam penjinakan, pelatihan, perkembangbiakan dan konservasi". Dumugi sapunika PKG punika sampun nggladhi antawisipun 300 gajah ingkang sampun kasebar wonten ing Indonésia. Wonten ing Way Kambas ugi wonten "International Rhino Foundation" ingkang tugasipun njagi warak supados boten cures.

Cathetan suku 

Way Kambas
Lampung
Taman Nasional Sembilang iku taman nasional kang ambané 2.051 km2 sauruté pasisir wétané Pulo Sumatra, Indonésia. Taman iki pérangan gedhéné wujud rawa minangka alas endhut (peat forest), sairib kaanané Taman Nasional Berbak ing sacedhaké. Taman loro iku minangka palemahan teles Ramsar kang olèh kawigatèn internasional. Taman iki sinebut taman mawa gegrombolan manuk pasisir kang tatanané paling angèl sadonya, kanthi 213 spésies kang kacathet, lan minangka papan tumangkaré koloni-bango-susu-kang-paling-gedhé. Saka Palémbang menyang Taman Nasional Sembilang suwéné sajam sarana dalan dharat banjur karo-tengah jam saran prau lan dibacutaké manèh dalan dharat sajam.

Flora lan fauna 
Watara saparoné taman iki awujud alas mangrove, déné liyané awujud alas-rawa endhut, alas tropis, lètèran lendhut (mudflat), alas rawa abanyu tawa, lan alas sempadan (riparian forest).

Taman iki minangka habitaté spésies mamal cacah 53, kaya ta macan sumatra kang kadrawasan, gajah sumatra, tapir malayu, uwa sirah ireng (black-headed gibbon), lan siamang, uga macan méga sundha (Sunda clouded leopard) kang sajeroning bebaya cures, kucing watu (marbled cat), kucing sirah lètèr (flat-headed cat), bruwang madu, lan kethèk buntut babi kidul (southern pig-tailed macaque).

Kali-kali ing taman iki minangka habitaté 140 punjul spésies iwak lan 38 spésies yuyu, uga berang-berang éurasiah kang ing jeroning bebaya cures, berang-berang ules alus, penyu kali kalimantan, penyu bathok, bulus, lumba-lumba indho-pasifik, lan pesut.

Ing taman iki ana koloni bango susu kang gedhé dhéwé sadonya, lan salah siji koloni thonthong kang gedhé. Manuk ing sajeroning bebaya ing taman iki kaya ta: bango buthak ireng, bèbèk suwiwi putih, kedhidhi sikil ijo blenthèng, lan kedhidhi wétan. Gunggungé populasi manuk ing taman iki winatara nyandhak sayuta, déné nalika mangsa salju, manuk migratori cacah 100.000-an lèrèn ing taman iki.

Konservasi lan bebaya 
Taman nasional iki dikukuhaké ing taun 2003. Bebaya kang ngincim taman iki ya iku pambabading alas cilik-cilikan tur ilégal, srèmpèdan (abrasion) 15 mèter saben tauné, lan kagiyatan kolam-kolam iwak ing pasisiré. Réstorasi mangrove wis dicakaké ing palemahan kang ambané 200 héktar lan isih terus tambah.

Rujukan

Pranala njaba 
 Kementerian Kehutanan: Deskripsi singkat 

Kategori II IUCN
Taman nasional ing Indonésia
Universitas Islam Sultan Agung utawa kasingkat UNISSULA, diadhekake wiwit 20 Mèi 1962 (16 Dzulhijah 1369 H) déning Yayasan Badan Wakaf Sultan Agung, kasingkat YBW-SA. Yayasan iki diadhekake ing Semarang wiwit tanggal 31 Juli 1950 (16 Syawal 1369 H), kang bergerak ing babagan pendidikan, keséhatan, sosial lan kagiyatan amal shaleh liyané kanthi tujuan nyebarluaske pandidikan lan ajaran Islam kang dijiwai dakwah Islam.

Pranala njaba 

 Situs resmi
 UNISSULA di Seputar Semarang

Pawiyatan luhur ing Jawa Tengah
Universitas Muhammadiyah Surakarta (UMS) ya iku saka 164 Perguruan Tinggi Muhammadiyah (PTM) lan salah siji ing antarané 1.890 Perguruan Tinggi Swasta (PTS) Ing Indonésia. Amal usaha babagan pandidikan iki duwé tekad wujudake kampus dadi "Wacana Keil­muan lan Keislaman", ya iku saged numbuhake budaya Islami kang nguasani ngèlmu kawruh lan keterampilan kang dilandasi aji-aji keislaman.

Program Sarjana 
Universitas Muhammadiyah Surakarta kapérang dadi 18 Fakultas,ya iku:
 Fakultas Kedhokteran (FK)
 Fakultas Ilmu Keséhatan (FIK)
 Fakultas Keguruan dan Ilmu Pendidikan (FKIP)
 Fakultas Teknik (FT)
 Fakultas Ékonomi (FE)
 Fakultas Hukum (FH)
 Fakultas Farmasi (FF)
 Fakultas Psikologi (FP)
 Fakultas Biologi(FB)
 Fakultas Astronomi (FA)
 Fakultas Fisika (FFI)
 Fakultas Komputer (FKOM)
 Fakultas Peternakan (FTN)
 Fakultas Pertanian (FPN)
 Fakultas Géografi (FG)
 Fakultas Agama Islam (FAI)
 Fakultas Komunikasi dan Informatika (FKI)

Program Magister (S2) 
Universitas Muhammadiyah Surakarta memiliki 8 Program Pasca Sarjana:
 Magister Studi Islam (MSI)
 Magister Manajemen (MM)
 Magister Manjemen Pendidikan (MPd)
 Magister Ilmu Hukum (MH)
 Magister Teknik Sipil (MT)
 Magister Psikologi
 Magister Ilmu Komputer
 Magister Pengkajian Basa dan Sastra

Program Dhoktoral (S3) 
 Program Dhoktoral Ilmu Hukum
 Program Dhoktoral Ilmu Kedoteran

Pranala njaba 
 Situs resmi Universitas Muhammadiyah Surakarta
 Fakultas Teknik Universitas Muhammadiyah Surakarta
 Fakultas Komunikasi dan Informatika, Universitas Muhammadiyah Surakarta
 Portal Berita Kampus Universitas Muhammadiyah Surakarta

Pawiyatan luhur Muhammadiyah
Pawiyatan luhur ing Jawa Tengah
Gyala Peri (basa Chinese:加拉白垒, Pinyin: Jiālābáilěi) inggih punika pucuk ingkang papanipun manggèn wonten ing sisih pucuk wetanipun Himalaya, lawang mlebetipun ngarai, Tsangpo. Inggilipun kacatet 7.150 mèter.
Gyala Peri papanipun wonten ing sisih leripun Great Band saking Yarlung, kali Tsangpo, kali utami ingkang wonten ing Tibet, ingkang dados Brahmaputra wonten ing India. Punika NNW ingkang tebihipun 22 kilimeter saking inggilipun [p[Barwa]] namcha.

Fitur Ingkang Misuwur
Ewodene boten satunggal puncak kaliyan Himalaya, Gyala Peri gadhah lega vertikal ingkang ageng. Papanipun wonten ing inggilipun ngarai Tsangpo.

Sajarah Pendakian
Pendakian ingkang kapisan Gunung Gyala Peri wonten ing taun 1986 déning ekspedi saking Jepang, liwat Ridge sisih kidul. Kelompok èkspèdhisi punika mbetahaken wekdal satunggal ngantos setengah wulan wonten ing salebeting gunung.

Cathetan suku

Gunung
Universitas Muhammadiyah Purwokerto ya iku alih wujud saka IKIP Muhammadiyah Purwokerto, kang sampun diadhekake ing tanggal 5 April 1965. IKIP Muhammadiyah Purwokerto ya iku cabang saka IKIP Muhammadiyah Surakarta. Tahun 1968 IKIP Muhammadiyah Surakarta Cabang Purwokerto misah lan alih jeneng dadi IKIP Muhammadiyah Purwokerto.

Kanthi dhasar SK Dirjen Dikti Depdikbud No. 345/DIKTI/Kep/1995 tanggal 26 Juli 1995, IKIP Muhammadiyah Purwokerto kaubah dadi Universitas Muhammadiyah Purwokerto. Nganthi taun 1995, Universitas Muhammadiyah Purwokerto duwé memiliki enem fakultas, ya iku Fakultas Keguruan dan Ilmu Pendidikan (FKIP), Fakultas Agama Islam, Fakultas Ékonomi, Fakultas Pertanian, Fakultas Perikanan lan Fakultas Teknik.

Fakultas 
 Fakultas Agama Islam, 
 Fakultas Ékonomi, 
 Fakultas Farmasi, 
 Fakultas Hukum, 
 Fakultas Ilmu Keséhatan,
 Fakultas Keguruan dan Ilmu Pendidikan (FKIP), 
 Fakultas Perikanan dan Ilmu Kelautan, 
 Fakultas Pertanian, 
 Fakultas Peternakan
 Fakultas Psikologi,
 Fakultas Sastra,
 Fakultas Teknik,
 Fakultas Géografi,
 Fakultas Psikologi,
 Fakultas Farmasi,
 Fakultas Komputer (FKOM),
 Fakultas Kedhokteran, 
 Fakultas Ilmu Keséhatan

Program Studi Setingkat Fakultas 
 Program Studi Keperawatan (S1), 
 Program Studi Keperawatan (D III), 
 Program Studi Sanitasi/Keséhatan Lingkungan (D III),
 Program Akta Mengajar (Akta IV),
 Pendidikan Guru Taman Kanak-kanak (D II),
 Program Profesi Apoteker.

Unit Kegiatan Mahasiswa 
 UKM Broadcasting Gradiosta
 UKM LPM Bhaskara
 UKM KOPMA Lebah
 UKM Teater Perisai
 UKM Pramuka
 UKM Olah Raga
 UKM Beladiri
 UKM Garpatala
 UKM Akatsuki
Tapak Suci
Tae Kwon Do
 UKM Mapala Satria
 UKM LDK Al Kahfi
 UKM Gasebu

Cathetan sikil

Pranala njaba 
 Situs resmi

Pawiyatan luhur Muhammadiyah
Pawiyatan luhur ing Jawa Tengah
Krajan Alengka utawi lanka (Sansekerta: लंका ; "lankā", ateges “pulau”) inggih punika namanipun karajan wonten ing pulau kidul India ingkang dipunprintah kaliyan Raja Rawana utawi Rahwana wonten ing jaman Ramayana. Manawi wonten ing jaman sapunika karajan punika kawéntar kaliyan nama Sri Lanka. Karajan punika dipunbèntèngi kaliyan plato wonten ing antawisipun tigang pucuk redi ingkang kawentar kanthi nama Redi Trikuta utawi Gunung Trikuta. Puncak ingkang paling inggil wonten ing redi punika dipunarani Puncak Adam. Kutha krajan Karajan Alengka wonten ing jaman kuna naté dipunobong déning Hanuman utawi ing Basa Jawi dipunarani Anoman.

Wayang
Universitas Muhammadiyah Purworejo iku universitas Islam ing Purwareja, Jawa Tengah.

Sajarah

Fakultas 
Kanggo memenuhi kabutuhan masarakat adhedasar Surat Dudutan Mendikbud RI Nomor 05/D/0/1999 tanggal 8 Januari 1999, IKIP Muhammadiyah Purworejo alih dadi Universitas Muhammadiyah Purworejo kanthi 12 Fakultas ya iku:
 Fakultas Teknik
 Fakultas Ékonomi
 Fakultas Pertanian
 Fakultas Peternakan
 Fakultas Keguruan dan Ilmu Kependidikan
 Fakultas Komputer
 Fakultas Hukum
 Fakultas Kedhokteran
 Fakultas Agama Islam
 Fakultas Géografi
 Fakultas Psikologi
 Fakultas Farmasi

Cathetan sikil 
 http://www.umpwr.ac.id/

Pawiyatan luhur Muhammadiyah
Pawiyatan luhur ing Jawa Tengah
Miki Tikus utawi wonten ing Basa Inggris kawéntar kaliyan nama Mickey Mouse inggih punika tokoh kartun awujud tikus ingkang dados ikon kanggé The Walt Disney Company ingkang dipundamel déning Ub Iwerks wonten ing taun 1920-an. Kartun punika pangembanganipun saking tokoh animasi dados simbol ingkang kawéntar wonten ing donya. Wonten ing tokoh Miki rumiyin, swantunipun dipunisi kaliyan Walt Disney piyambak .

Cathetan suku 

Kartun
Manusia Setengah Salmon ya iku buku kagungane Raditya Dika ingkang paling anyar, terbit rikala taun 2011. Tasih gadhah konsèp komedi kaya ta buku-buku sadurungé, Marmut Merah Jambu, Radikus Makan Kakus, Babi Ngesot, Cinta Brontosaurus, Kambing Jantan: Sebuah Catatan Harian Pelajar Bodoh. Tasih ngemot cariyos pribadi, nanging sampun wonten cariyos semi fiksi, utawa diarang kanggé komedi.

Isi buku 
Prakata
Ledakan Paling Merdu
Akibat Bertanya ke Orang yang Salah Tentang Ujian
Sepotong Hati di Dalam Kardus Cokelat
Hal-hal untuk Diingat Ketika Kencan Pertama
Bakar Saja Keteknya
Hal-hal yang Tidak Seharusnya Dipikirkan nanging Entah Kenapa Kepikiran
Pesan Moral dari Sepiring Makanan
Kasih Ibu Sepanjang Walanda
Interview With The Hantus
Jogèd Mangsa Kawin
Emo... Emo... Emo... Emotikon!
Jomblonology
Lebih Baik Sakit Hati
Penggalauan
Terlentang Melihat Bintang
Mencari Rumah Sempurna
Serupa nanging Emang Béda
Manusia Setengah Salmon

Rujukan

Pranala njaba 
 BukuKita.com
 Review Singkat MSS - Ladida Cafe 

Buku taun 2011
Buku cariyos komedi
Pasisir Senggigi inggih punika papan pariwisata ingkang kawéntar wonten ing Lombok, Lombok Barat, Nusa Tenggara Barat. Pasisir punika gadhah garis pasisir ingkang dawa satemah katon éndah kanggé sesawangan saha dados salah satunggaling wisata sagara ing Pulau Lombok. Pasisir Senggigi punika madep langsung dhateng laut Selat Lombok.Saking pasisir ingkang landai punika dados papan ingkang ngremenaken kanggé renang saha nonton kaéndahan Gunung Agung, Bali .

Pasisir Senggigi punika boten seageng Pasisir Kuta, Bali, nanging manawi wonten ing mriki kados wonten ing Pasisir Kuta, Bali. Pesisir pasisirnipun taksih asri. Kajawi punika sesawangan wonten ing sangandhaping sagara ugi éndah sanget. Para wisatawan kathah ingkang nyobi snorkling amargi ombakipun boten ageng sanget. Terumbu karang njorok manengah ndamel ombakipun pecah wonten tengah. Wonten ugi hotèl-hotèl mawi regi ingkang manéka warni, saking hotèl mawi regi ekonomis dumugi ingkang awis sanget .

Batu Bolong 

Kirang langkung setengah jam mawi mlampah, para wisatawan saged dumugi Batu Bolong ing pasisir punika. Batu Bolong inggih punika satunggaling pura ingkang kabangun wonten ing sanginggiling karang ingkang mapan ing pinggiring pasisir. Miturut legénda ingkang wonten ing masarakat ing mriku kalang rumiyin asring dipunadani pengorbanan satungggaling prawan supados dipangan iwak hiu ing papan punika. legénda sanès nyariosaken bilih rumiyin kathah laré èstri ingkang terjun piyambak saking papan punika dhateng sagara amargi lara ati. Saking papan punika ugi katingal Gunung Agung ing Pulo Bali .

Batu Layar 
Boten tebih saking batu Bolong punika wonten makamipun ulama. Punika kalebet papan ingkang suci kanggé para penganut Wetu Telu. Batu Layar punika ramé nalika Lebaran topat inggih punika lebaran kanggé tiyang ingkang sampun siam 1 minggu sasampunipun lebaran Idul Fitri.

Papan kanggé nyipeng 
Wonten ing sakiwa tengenipun Pasisir Senggigi punika kathah papan kanggé nyipeng ingkang manéka warni miturut kersanipun piyambak. Wiwit saking hotèl berbintang, resor, hotèl melati dumugi pondokan.

Papan Dhahar 
Ing pinggiring Pasisir Senggigi punika kathah restoran-restoran utawi griya dhahar ingkang nyemeptakaken manéka warni masakan khas Lombok lan jinis dhaharan sanèsipun. Ingkang khas inggih punika Ayam taliwang lan Plecing kangkung.

Manawi para wisatawan badhé mirsani sesawangan Pasisir Senggigi saged nitih cidomo, angkudan khas saking Nusa Tenggara Barat kanthi tarikan jaran.

Cathetan suku 

Senggigi
Sengigig
Tongsèng inggih punika salah satunggaling tetedhan ingkang bahan dhasaripun daging wedhus. Tongsèng punika wujudipun kados gule nanging kanthi bumbu ingkang langkung mantep raosipun. Bedanipun tongseng kaliyan gulé, ugi saged dipuntingali saking daging ingkang dipun-ginakaken. Punika bedanipun tongseng saha gule ingkang langkung cetha. Manawi tongseng punika daging ingkang dipun-ginakaken inggih daging ingkang taksih nèmplek wonten ing balungipun menda, mliginipun balung ing pérangan iga saha balung sisih wingking. Padatanipun, daging ingkang dipunmangsak punika ngginakaken daging wedhus, nanging ugi wonten ingkang ngginakaken daging sapi utawi kebo. Ingkang njangkepi tongseng piyambak inggih punika duduhipun tongseng. Padatanipun, ing salebeting duduh tongsèng punika dipunlebetaken sapérangan janganan kados ta lobis, bawang, brambang, tomat, saha kecap. Déné bahan-bahan kanggé bumbu oseng-osengipun inggih punika campuran uyah, bawang, kecap, saha lada.

Bahan-bahanipun 
Bahan-bahan ingkang dipunbetahaken kanggé damel tongseng daging menda inggih kados makaten:
 500 gram daging menda lajeng dipuniris-iris wujud dadu uuranipun kirang langkung 2x3 centimeter, lajeng dipungodhog setengah mateng
 150 gram kol, dipunbucal balungipun, lajeng dipuniris kasar
 6 iji brambang dipuniris tipis-tipis
 3 iji bwang putih dipuniris tipis
 4 iji lombok abang dipuniris alit-alit
 1 cendhok teh lada bubuk
 5 sdm kecap manis
 1 iji jeruk nipis, dipunperes dipunpendhet toyanipun
 2 sdt uyah
 sdt gula psir
 70 ml toya
 2 lembar ron salam kanggé campuran nggodhog daging ménda
 2 cm jahe lajeng dipungeprak, dipun-ginakaken ugi kanggé campuran nggodhog daging
 1.500 ml santen saking 1 wutir kambil
 1/2 nyari laos dipungeprak
 1 watanng sereh dipungeprak ugi
 2 lembar ron salam kanggé bumbu masak
 4 cendhok lisah klentik kanggé nggongso

Déné bahan ingkang dados pelengkap manawi tongseng wedhus sampun mateng inggih punika brambang goreng
Lan bahan-bahan ingkang dipunbetahaken kanggé bumbu alusipun inggih kados makaten:
 4 iji bawang putih
 6 iji brambang
 1 cendhok teh mrica
 3 cm kunir dipunbakar rumiyin sadèrèngipun dipunuleg
 3 1/2 cendhok teh sarem
 1 cendhok makan gula pasir
 2 cm jahe
 1 cendho teh ketumbar

Caranipun damel 
Caranipun damel tongseng inggih sajatosipun gampil, inggih punika kados makaten:
 Daging wedhus, ron salam, jahe, saha toya dipungodhog ngantos daging wedhusipun empuk
 Manawi sampun radi empuk, dagingipun dipunangkat lajeng toyanipun dipunbucal, lajeng daging menda kala wau saged dipuniris-iris kanthi ukuran 2x3 cm.
 Bawang putih, brambang, ron salam, laos, sereh, bumbu alus, lombok rawit abrit, dipungongso ngantus medal ganda arumipun lan sadaya bumbunipun sampun saestu mateng
 Salajengipun daging menda saged dipunlebetaken dipunsukani kecap manis saha santen, lajeng dipungodhog ngantos umub kanthi asring dipunudhak supados santenipun boten pecah lan sadaya bumbunipun sageed ngresep wonten dagingipun
 Manawi sampun umub lan mateng dagingipun, lajeng saged dipunsukani lobis, ron bawang, tomat, saha irisan lombok
 Tongseng daging menda sampun samekta dipunsajekaken nalika taksih benter.

Cathetan suku 

Panganan
Masakan Jawa Tengah
Lego (diwaca légo) iku dolanan bocah saka plastik sing bisa kanggo bahan yasan kaya bata. Dolanan iki diprodhuksi déning The Lego Group, sawijining perusahaan swasta ing Billund, Dènmark. Produk utama perusahaan iki, ya iku bata Lego sing bisa ditumpuk-tumpuk lan nancep raket sawijiné karo liyané.  Manawa arep dibongkar, ya bisa. Mulané iku Lego bisa kanggo bahan dhasar kanggo nggawé mèh kabèh yasan lan wahana.</ref>

Rujukan 

Dolanan
Gudang Garam sapunika kalebet produsen rokok ingkang sampun misuwur ing Indonesia. Kaadegaken wiwit tanggal 26 Juni 1958 déning Surya Wonowidjojo. Gudang Garam sapunika kalebet pabrik rokok kretek ingkang paling sepuh lan paling ageng ing tlatah nuswantara. Gudang Garam sapunika gadhah kebon mbako 514 are ing Kediri, Jawi Wétan

Pabrik Rokok
Franklin Pierce () ya iku pulitikus Amérika lan Présidhèn Amérika Sarékat angka 14, njabat ing 1853-1857. Pierce asalé saka Parté Dhémokrat lan didampingi déning William R. King minangka wakil présidhèn 
Ing mangsa Présidhèn Franklin Pierce, Amérika lagi diambang bahaya perpecahané perang sadulur. Sajarah nyatet manawa Franklin Pierce kapilih dadi présidhèn kanthi béda tipis saka pesaingé kanthi karep manawa Franklin Pierce bisa ngredam perang sadulur.

Perjalanan Karier 
Franklin Pierce lair ing tanggal 23 November 1804 ing Hillsborough, New Hampshire. Bapake, Benjamin Pierce, ya iku pejuang ing Revolusi Kamardikan Amérika lan ping pindho njabat Gubernur praja New Hampshire.

Franklin Pierce sinau ing Bowdoin College, Maine, lan panjenengané lulus peringkat angka 5 ing kelasé. Kapribadiané sing nyenengaké Nataniel Hawthorne (novelis paling kaloka ing Amérika) sing salanjuté dadi seduluré sing langgeng saumuré urip. Bar lulus, Pierce ngenekake petualangan ing pirang-pirang kantor hukum kanggo golèk pelatihan. Ing wektu iku, bapake sing ing puncak karier pulitike ing New Hampshire. Frank Pierce salanjute mèlu ing kampanye pulitik bapaké lan kasil metik kasil nyambut gawene.
Keloro Pierce metu bareng lan ngalami mangsa gemilang ing Mangsa Jacksonian.

Ing taun 1827 bapaké kapilih dadi Gubernur New Hamshire, lan rong taun salanjuté Pierce kapilih dadi pulitikus.

Ing wulan Maret 1833, Pierce enom, ing yuswa 24 taun, kapilih dadi anggota kongres kanggo praja New Hampshire. Kanggo wong-wong kampung halamane ing Granite Hills, New Hampshire, prestasi Frank Pierce sing mbanggakaké banget. Nanging ing Washington "dadi wong sing ramah" waé ora cukup kanggo éntuk peningkatan ing karier. Kamlampahan karier Pierce sing gemilang sajatiné anomali (anèh) kanggo salah sijining wong sing ora pati berpendhidhikan lan ora tertarik kanggo maca buku lan sinau. Malah, manawa wong iku kanthi cara sosial aktif ngomong-ngomong lan ngombé ing papan-papan pertemuan ing Washington.

Rujukan 

 The Presidents, A Reference History. Editor. Henry F. Graff. Edisi kedua. Penerbit Scribners 1996. Bab mengenai Franklin Pierce olèh William W. Freehling. 
 Présidhèn-Présidhèn Amérika Sarékat; Diterbitake déning Dinas Penerangan lan Kebudayaan Amérika Sarékat, Jakarta (2003)

Lair 1804
Pati 1869
Présidhèn Amérika Sarékat
Sagon inggih punika salah satunggaling tetedhan tradhisional khas Jawa Tengah. Ing wekdal rumiyin, kathah tiyang ingkang remen damel sagon kanthi bahan-bahan ingkang prasaja tanpa bahan pengawèt. Nanging ing wekdal sapunika anggènipun damel sagon sampun asring dipunsukani bahan pengawèt ngengingi produk ingkang dipunsadé. Ing wekdal rumiyin, anggènipun damel sagon, tiyang ngginakaken anglo dados asilipun kue sagon ingkang dipundamel ugi eco. Napa malih anggènipun mbakar taksih ngginakaken areng minangka bahan bakaripun. Nanging ing wekdal sapunika, ngengingi kabetahan pasar ingkang langkung kathah, anggènipun damel sagon sampun kathah ingkang boten ngginakaken anglo nanging ngginakaken kompor biyasa kemawon.

Bahan-bahanipun 
Bahan-bahan ingkang dipun-ginakaken kanggé damel sagon inggih punika kados makaten:
 350 gram klapa parut
 500 gram glepung sagu
 150 gram mentega
 250 gram gendhis pasir
 1 kuning tigan
 1/2 cendhok teh panili
 1/2 cendhok teh uyah

Caranipun damel 

Manawi badhé damel sagon punika boten patos angèl. Ing ngandhap punika badhé dipunandharaken kados pundi caranipun damel sagon.
 Mentega dipunmixer ngantos warninipun pucet. Lajeng manawi sampun pucet, kuning tigan saged dipunlebetaken, kanthi terus dipunmixer, lajeng saged dipunsisihaken rumiyin.
 Ing wadhah sanèsipun, sadaya bahan ingkang wonten kejawi glepung saged dipunlebetaken lajeng dipungiles, dipunremes-remes ngantos gulanipun ajer. Manawi sampun ajer gendhisipun nembé glepung saged dipunlebetaken, lan dipuncampur dados satunggal ngantos rata.
 Salajengipun, mentega saha tigan ingkang sampun dipunkocok kala wau saged dipunlebetaken, lan dipunudhak ngantos rata sadaya.
 Oven dipunpanasi kanthi suhu 160 drajat celcius. Adonan ingkang sampun dipundamel kala wau lajeng saged dipuncithaki wonten ing loyang punapa cithakan ingkang sampun dipunsamektakaken. Sampun ngantos kesupen, sadèrèngipun dipun-ginakaken kanggé manggang, loyang utawi cithakanipun dipunlumuri mentega rumiyin kandelipun kirang langkung 4 mm supados samangke adonanipun boten nemplek ing cithakanipun.
 Manawi adonan sampun dipuncithak ing loyang, lajeng loyangipun saged dipunlebetaken wonten ing oven lan dipunpanggang ngantos mateng saha warninipun radi coklat. Manawi sampun mateng, adonan saged dipunangkat lan dipungurat malih nganggé peso supados wonten teksturipun lan gampil dipuncopot saking cithakanipun.

Cathetan suku 

Panganan
Olah-olahan Indonésia
Panganan saka Jawa Tengah
Sega Bécèk ya iku panganan saka Nganjuk, Jawa Timur, Indonésia. Sega bécèk iku mirib kari / kare wedhus. Isi sega bécèk wujud soto babat, nanging ditambah karo saté wedhus kang wis dijupuk tusuk satèné.

Olah-olahan Indonésia
Musiyum Bathik Yogyakarta punika mapan wonten ing Jl. Dr. Sutomo No. 13 A Yogyakarta. Musiyum punika dipunyasa nalika tanggal 12 Mèi 1977 kanthi prakarsanipun kulawarga Hadi Nugroho. Ingkang paring motivasi déning kulawarga Hadi Nugroho punika awit taksih wontenipun kawigatosan masarakat saha wisataman manca dhateng bathik. Dipunpurwakani saking kulawarga piyambak dumugi tiyang sepuhipun dumugi génerasi salajengipun Hadi Nugroho .

Kolèksi 
Kolèksi bathik ingkang wonten ing musiyum punika pepak sanget. Mawarni-warni bathik saking laladan-laladan ing Indonésia kados ta Bathik Yogyakarta, Indramayu, ugi laladan ingkang gadhah pangrajin bathik Indonésia.
Kolèksinipun kados ta kain dawa, sarung, lan sanès-sanèsipun ingkang sapunika kolèksinipun sampun dumugi 400 lembar kain kaliyan piranti kanggé mbathik.
Kolèksi ingkang paling sepuh inggih punika bathik damelan taun 1700an.
Kajawi kolèksi bathik, Wonten ing Musiyum Bathik punika nyimpen kolèksi sulaman tangan. Kolèksi sulaman tangan manéka warni. Musiyum punika naté pikantuk panghargaan saking MURI (Musiyum Rékor Indonésia) awit karya sulaman paling ageng, inggih punika bathik kanthi ukuran 90 x 400 cm². Salajengipun pikantuk panghargaan malih saking lembaga ingkang sami awit pramakarsa madegipun Musiyum Sulaman kaping satunggal ing Indonésia .

Motif saking bathik-bathik ing Musiyum Bathik Yogyakarta punika manéka warna, punika motif ingkang kathah piyambak kados ta motif pasisiran, motif pinggiran, motif terang bulan, lan motif ésuk sore.

Kolèksi sanès ingkang kawéntar ugi inggih punika:
 Kain Panjang Soga Jawa (1950-1960)
 Kain Panjang Soga Ergan Lama
 Sarung Isèn-isèn Antik (1880-1960)
 Sarung Isèn-isèn Antik kelengan (1880-1890) damelanipun Nyonya Walanda EV. Zeuylen saking Pekalongan
 Sarung Panjang Soga Jawa (1920-1930) damelanipun Nyonya Lie Djing  Kiem saking Yogyakarta
Sedaya kolèksi ingkang wonten ing musiyum punika pikantuk saking kulawarga ingkang madegaken Musiyum Bathik Yogyakarta. Kolèksi ingkang paling sepuh punika awujud bathik damelan taun 1840 . Kajawi punika wonten atusan kolèksi sanèsipun ingkang kalebet asiling karya ingkang gadhah musiyum punika. Ing antawisipun sulaman gambar Présidhèn Républik Indonésia kapisan Ir. Soekarno, mantan Présidhèn Soeharto, Mégawati Soekarno Putri, lan Sri Sultan Hamengkubuwono IX. Wonten ugi potrèt praupanipun pahlawan Tuanku Imam Bonjol lan Pangéran Diponegoro. Wonten ing Musiyum Bathik Yogyakarta ugi wonten sulaman praupan Paus Yohanes paulus II lan Ibu Térésa saking India .

Pangelola 
Sapuniki musiyum bathik punika dipunkelola déning Ibu Déwi Sukaningsih utawi langkung akrab dipuntimbali Oma Déwi. Oma Déwi punika ingkang damel sulaman tangan amargi katon urip kaliyan aslinipun.

Acara Rutin 
Kagiyatan ingkang rutin wonten ing musiyum punika inggih punika paméran ingkang dipunbikak saben dinten Senèn dumugi Setu wonten tabuh 09.00-15.00 WIB. Manawi nembé beja ingkang dugi saged mirsani prosès ndamel bathik tulis ing musiyum punika.

Cathetan suku

Budaya
Musiyum ing Ngayogyakarta
Pratélan musiyum ing Yogyakarta
Cacing kremi ya iku cacing Enterobius vermicularis kang tumbuh lan ngendhog ning sajeroning usus.
Cacing Enterobius vermicularis nyebabkaké infeksi cacing kremi kang karan uga enterobiasis utawa oksiuriasis.
Infeksi racaké kedaden liwat 2 tahap. Pisanan, endhog cacing pindah saka laladan sekitaré anus penderita maring klambi, seprei utawa dolanan. Nuli
liwat driji tangan, endhog cacing pindah maring cangkem bocah liyané lan akiré keeleg.
Endhog cacing uga bisa keserot karo angin saka irung nuli keeleg. Sawisé endhog cacing keeleg, nuli larvané netès ning njeroning usus cilik lan bakal dadi cacing diwasa ning njeroning usus gedhé (prosès pematangan iki waktuné nganti 2-6 minggu). Cacing diwasa wadon nyedhaki anus (nalika bengi)
kanggo nyimpen endhogé ning limpetan kulit anus. Endhog iku bisa kuat 3 minggu ning njabané awak manungsa ning suhu ruangan kang normal. Nanging endhog bisa netes luwih rikat lan cacing sing enom bisa lumebu manèh ning rektum lan usus pérangan ngisor.

Tandha-tandha 

Gejalané keneng cacingan kaya ta:
 Rasa gatel banget ning anus
 Rewel (amarga rasa gatel nalika turu nalika bengi)
 Kurang tidur
 Nafsu mangan berkurang, aboté awak mudhun (jarang ditemoni, nanging bisa kedaden nalika infeksi kang parah)
 Rasa gatal utawa iritasi vagina (ning bocah wadon, manawa cacing diwasa lumebu maring vagina)
 Kulit ning pinggiré anus didi lecet, kasar, atawa dadi infeksi (amarga digaruki).

Komplikasi 
 Salpingitis (radang saluran indung telur)
 Vaginitis (radang vagina)
 Infeksi ulang.

Diagnosis 

Cacing kremi bisa dideleng karo mata telanjang ning anusé sing lelara, ning wektu 1-2 jam sawisé bocahé turu nalika bengi.
Cacing kremi warnané pitih lan tipisé kaya rambut, lan aktif gerak.

Endhog utawa cacingé bisa tinemu kanthi cara nempelaké selotip ning lipatan kulit pinggiré anus, nalika ésuk sadurungé bocah tangi.
Nuli selotip mau ditempelaké ning kaca objek lan diperiksa karo mikroskop.

Pangobatan 

Infeksi cacing kremi bisa ditambani ngan ganggo obat dosis tunggal obat anti-parasit mebendazole, albendazole utawa pirantel pamoat.
Kabehé anggota kulawarga ning saumah rumah kuduné ngombé obat obat mau, amarga infeksi ulang bisa nyebar saka wong liyané manèh.

Kanggo ngurangi rasa gatel, bisa diolesaké krim utawa salep anti gatél mring pinggiré anus akehé nganti 2-3 kali nggal dina.
Sanajan wis ditambani, sok kedaden infeksi ulang amarga endhog kang esih urip terus dibuang karo tinja seminggu suwené sawisé pangobatan.
Pakaian, seprei lan dolanané bocah apiké sok dicuci kanggo musnahaké endhog cacing kang esih nempel.

Carané ngendalikaké infeksi cacing kremi ya iku:
 ngumbah tangan sadurungé mangan lan sawisé ngising
 Ngetok kuku lan njaga resiké kuku
 Ngumbah seprei minimal 2 kali saminggu
 Ngumbah WC nggal dina
 Ngindari nggaruk bokong amarga bisa gawé tangan kotor lan nggal apa kang dicekel
 Ngadohaké tangan lan driji tangan saka irung lan cangkem.

Cathetan suku

Pranala jaba 
 Infeksi Cacing Kremi 

Parasit
Biologi
Cacing
Sato kéwan
Wonten salebeting wiracarita Ramayana, Atikaya (Tamil: Atikayan, Melayu: Trikaya, basa Sanskerta: अतिकया; Atikayā) inggih punika putranipun Rahwana kaliyan garwanipun ingkang kaping kalih, inggih punika Danyamalini. 
Atikaya punika rayinipun Indrajit. Panjenenganipun kiyat sanget. Atikaya sinaos sadaya rahasia ngèlmu manah. Wonten ing Gunung Kailasha, panjenenganipun lajeng pikantuk senjata illahi saking Déwa Siwa. senjata illahi punika dipunwastani Trisula.

Tokoh Ramayana
Wonten salebeting wiracarita Ramayana, Aksa (Sanskerta: अक्ष; Akṣa), utawi Aksayakumara (Sanskerta: अक्षयकुमार; Akṣayakumāra) utawi Aksakumara inggih punika raksesa, putranipun Rahwana. Panjenenganipun gadhah kapinteran babagan manah kaliyan gelut utawi wonten ing basa Indonésia dipunsebat bertarung. Aksayakumara ugi dipuncariyosaken minangka ksatria ingkang sportif saha boten remen ngremehaken lawan.

Tokoh Ramayana
Wonten salabeting Mitologi Hindhu, Kusa (Sansekerta: कुश, Tamil: குசன், Melayu: Gusi, Thai: Mongkut, Khmer:Ramalaks) inggih putranipun Rama kaliyan Sita. Kusa punika sadulur kembar Lawa. Panjenenganipun ugi lair wonten ing utan, saksampunipun Sita dipunbucal déning Rama saking Ayodya. Kusa kaliyan Lawa dipundhidhik saha dipunlatih Walmiki babagan ketrampilan militer.

Tokoh Ramayana
Miturut sastra Hindhu Mithila (Sanskerta: मिथिला, Mithilā) inggih punika kutha krajan karajan Wideha. Kados ingkang dipuncariyosaken wonten salebeting wiracarita Ramayana, kutha punika manggen wonten ing lembah Gangga sisih wétan. Sapunika kalebet laladan Uttar Pradesh saha praja Bihar wonten ing India, sarta kalebet laladan Nepal.

Kutha ing India
Ramayana
Ramayana Topil iiya

bn:মিথিলা
en:Rafiath Rashid Mithila
Raghuwangsa (Sansekerta: रघुवंश, Raghuvaṃśa) inggih punika puisi epik mawi basa Sansekerta karanganipun Kalidasa ingkang sampun misuwur. Pupuh 19 Raghuwangsa punika nyariyosaken babagan cariyos-cariyos ingkang wonten gandheng cenengipun kaliyan dinasti Raghu, inggih punika kulawarga Dilipa saha katurunanipun dumugi Agniwarna, kados ta Raghu, Dasarata dan Rama.

Ramayana
Salmonella ya iku salah sawijining jinis baktèri kang ditemoaké déning Theobald Smith ing taun 1885 nalika neliti lelara pencernaan babi. Nganggo mikroskop Smith nemoake sagrombol baktèri kang nyebabké matiné babi mau. Jeneng Salmonella diwènèhi déning Daniel Edward Salmon, kancane Theobald Smith kang neliti bakteri mau luwih lanjut manèh. Salmon nyimpulake minangka bakteri mau kalebu ing génus bakteri enterobakteria gram négatif, kang wujudé kaya batang, bisa obah bébas, lan ngasilaké hidrogen sulfida, uga bisa nyebabake lelara salmonellosis.

Cathetan sikil 

Baktèri
Maulana Hasanuddin iku kang dadi cikal bakalé Kasultanan Banten. Dhèwèké uga diarani Pangeran Sabakingkin lan nyekel panguwasa ing laladan Banten ing antarané taun 1552 - 1570.

Biografi 
Adhedhasar Sajarah Banten, Maulana Hasanuddin iku putra saka Sunan Gunung Jati. Bebarengan karo Karajaan Demak, Maulana Hasanuddin mèlu nelukaké Pelabuhan Kelapa udakara taun 1527. Nalika iku, pelabuhan mau isih dadi pelabuhan utama saka Karajan Sundha.

Sabanjuré, wewengkoné sumrambah tekan Lampung kanggo nguwasani asil tetanèn wujud mrica. Nalika iku, diadegaké bètèng Surosowan lan dadi kutharaja sawisé Banten madeg dadi karajan dhéwé.

Cathetan suku 

Kasultanan Banten
KRI Klewang-625 ya iku kapal perang TNI AL gawéan Indonésia sing diproyèksikaké minangka Kapal Cepet Rudal (KCR) Trimaran (tiga lunas/trimaran) lan bisa nindakaké operasi keamanan sagara sarta bisa kanggo tempur ing sagara. Kapal perang iki njangkepi Kapal Repulibik Indonésia (KRI) sing wis ana. Kapal iki digawé nganggo teknologi canggih kanthi bahan serat optik, dijangkepi gaman peluru ya iku rudal C-705 kanthi jarak témbak nganti 120 kilomèter.

Miturut rencana KRI Klewang uga arep dijangkepi gaman peluru kendali RBS-15 (sistem pertahanan dhiri pasif tabir peluru sajinis karo Aegis lan Phalanx system Amérikah Sarékat) gawéan China, sanadyan didhaku bisa uga dipasangi sistem arsenal AGM-119 Penguin gawéan Amérikah Sarékat utawa MM-38/39/40 Exocet gawéan Perancis. Kabèh gegaman beyond the horizon reach iku bisa ngetokaké gas buang panas lan geni nalika diluncuraké saka tabung peluncur utawa rèl peluncuré.

Spèsifikasi Kapal 

 Dawa sakabèhé 62,53 m 
 Dawa wujud 60,777 m 
 Dawa ing lumah banyu 60,77 m 
 Maksimum abot mati sing diidinké 53,1 ton 
 Kacepetan jelajah 16 knots 
 Kacepetan nglaju 30 knots 
 Cacah awak 27 wong

Profil Kapal 

 Prodhuksi PT Lundin Industry Invest Banyuwangi, Jawa Wétan 
 Rega saben unit Rp 114 M 
 Kementerian Pertahanan mesen 4 unit kapal 
 Digawé kanggo kapal modern sing ergonomis 
 Bahané komposit sing ènthèng lan ora bisa kadhetèksi radar

Kemampuan Kapal 

 Trep kanggo misi tempur 
 Kacepetané dhuwur ing operasi sagara 
 Nduwèni piranti-piranti sing modern 
 Dijangkepi rudal C-705 gawéan China sing jarak témbaké nganti 120 km

Prastawa Kobongan 

Kapal Perang Republik Indonesia (KRI) Klewang-625 kobong ing Pangkalan TNI Angkatan Laut (AL) Banyuwangi, Jawa Wétan dina Jumat 28 September 2012. Nalika kobong KRI Klewang 625 isih ana ing tahap uji coba lan durung diserahterimakaké menyang TNI AL.

Cathetan suku 

Kapal perang
Kassel (dilafalkan: ; nganti taun 1926 kanthi resmi Cassel) ya iku kutha paling  gedhé ing Hessen pérangan lor, Jerman. Kassel ana ing Kali Fulda, salah siji kali kang awujud Kali Weser. Kutha iki dadi kutha krajan Regierungsbezirk Kassel lan uga distrik kang jenenge padha. Awit taun 1971, Kassel wis duwé siji perguruan tinggi.

Kota kembar 
 Firenze, Italia
 Mitte, Berlin, Jerman
 Mulhouse, Perancis
 Västerås, Swèdhen
 Rovaniemi, Finlan
 Yaroslavl, Ruslan
 Arnstadt, Jerman
 Ramat Gan, Israèl
 Izmit, Turki
 Montana, Bulgaria

Kota di Hessen
Kota di Jerman
Winterthur (basa Prancis: Winterthour) ya iku sawijining kutha ing Kanton Zürich, Switserlan. Ing basa padinan masarakat, kutha iki kerep sinebut Winti.

Kutha iki manggon ing pérangan wétan Kali Töss. Zürich manggon ing kulon-sagara Winterthur. Ing mangsa Kamaharajan Romawi, kutha iki dikenal minangka Vitudurum/Vitodurum.

Adipati Kyburg yasa kutha iki ing taun 1175. Piagam pengadegan kutha iki uga mènèhi hak kutha kanthi luwih. Ing taun 1264, kulawarga Habsburg ngwarisi kutha iki. Dhèwèké ngedol marang Zurich ing taun 1467.

Kutha kembar 
 Hall in Tirol, Ostenrik
 La Chaux-de-Fonds, Switserlan
 Pilsen, Republik Ceko
 Yverdon-les-Bains, Switserlan

Uga delengen 
 Pratélan kotamadya di Switserlan

Kota di Switserlan
Taman Nasional Siberut dumunung wonten ing Pulo Siberut, Kabupatèn Kapuloan Mentawai, Sumatera Barat. Taman Nasional ingkang jembaripun 190.500 hektar punika katetepaken kanthi "Surat Dudutan Mantri Kehutanan No. 407/Kpts-II/1993". Saderengipun taun 1981 pulo punika sampun katetepaken dados "cagar biosfer" mawi projek Man and Biosphere UNESCO.

Ing Pulo Siberut kacathet antawisipun 896 jinis tetuwuhan kayu, 31 jinis mamalia, kaliyan 134 jinis peksi. Ugi wonten sekawan (4) jinis endemik primata ingkang badhé cures, inggih punika siamang Mentawai (bilou, Hylobates klossii), lutung (joja, Presbytis potenziani), monyet Mentawai (simakobu, Simias concolor), saha beruk (bokoi, Macaca pagensis).

Kawasan "Hutan hujan" kirang langkung dumugi 65 % Pulo Siberut. wana punika minangka papaning tetuwuhan ugi sato kanggé sumber panguripanipun, saha dados panyengkuyung panguripanipun masarakat Mentawai kanggé bahan obat tradhisional.

Pulau Siberut kalebet Taman Nasional Siberut punika minangka salah satunggaling Cagar Biosfir ingkang dipuntetepaken déning UNESCO wonten ing Program Man and the Biosphere (MAB).

Boten kathah pangunjung ingkang mlebet wonten ing kawasan taman nasional, saha dumugi sapunika obyek utama kanggé para pangunjung dhumateng Puli Siberut namung saperlu ningali budaya masarakat Mentawai ingkang dumunung wonten ing sakanan kiringipun taman nasional. Wonten ing kathah bab, masarakat Mentawai minangka bebrayan ing Indonésia ingkang taksih sanget tradhisional saha sapérangan ageng nganut kapitadosan animisme. Kegiatan sosialipun kapusataken ing kiwa-tengené UMA, inggih punika sawijining "rumah bersama" ingkang ukuranipun dawa saha dipunhuni déning 30-80 tiyang.

Fauna Taman Nasional Siberut 

Hylobates klossii (Bilou utawi Siamang Kerdil), Bilou minangka jinis primata ingkang paling misuwur wonten ing Mentawai. Kanthi anatomis kalebet jinis ungko paling sepuh ingkang taksih gesang kanthi wulu-wulu ingkang arang kanthi warni cemeng saha selaput antawising driji angka kalih kaliyan angka tiga. Pekik Bilou paling prasaja antawis pekikan ungko, langkung dawa, variatif saha boten kalakokaken déning ungko sanèsipun. Bilou uripipun kanthi kelompok ingkang kasungsun saking induk lanang saha babon kanthi anak-anakipun ingkang déréng ageng (ingkang taksih eném). Bilou kalebet kéwan monogami kanthi satunggal kulawarga rata-rata tiga dumugi sekawan cacahipun, déné cacahing anggota saben kelompok saged dumugi ing cacah 11 ungko.

Cathetan suku 

 Siberut, salah satu Cagar Biosfer di Indonésia yang semakin terancam kelestariannya 

Siberut
Sumatera
Para ningrat iku wong sing ndarbèni katurunan raja utawa saka golongan karajan. Ing masarakat féodal, kaum ningrat iku kalebu kelas sosial sing dhuwur. Ing kabudayan Jawa para ningrat uga diarani para priyayi. Bédané ningrat karo priyayi iku, istilah priyayi iku khas tumrap ing Budaya Jawa.

Sosiologi
James Buchanan () ya iku Présidhèn Amérika Sarékat (1857–1861) angka 15. Panjenengané njabat ing taun 1857-1861. Buchanan asalé saka parté Dhémokrat lan didampingi déning wakil présidhèn John C. Breckinridge.

Panjenengané dianggep kontroversial amargan dukung obahan pro perbudakan ing Amérika, kang salanjuté muncak dadi Perang Saudara Amérika.

Ing taun 1857, nalika Buchanan lekas njabat dadi Présidhèn, Amérika Sarékat kanthi rikat lekas kapecah belah amarga masalah perbudakan wong-wong Negro. Kanggo nutup kapecahan kang saya gedhé iku (kang salanjuté pecah dadi Perang Sedulur), Présidhèn James Buchanan nggondeli ing katetepan Konstitusi, tanpa nyadari manawa pérangan Lor kang anti perbudakan ora bakal nrima putusan-putusan konstitusi kang nguntungaké pérangan kidul kang pro-perbudakan.

Awal Karir 
James Buchanan dilairaké ing praja Pensilvania tanggal 23 April 1791.

Wong tuwané kalebu wong kang sugih. Buchanan deéwé duwé bakat minangka ahli-debat lan pinter ing babagan hukum. Tingkat kariré kalebu; ping lima dipilih minangka anggota Dewan Perwakilan Rakyat, njabat Duta Amérika Sarékat ing Ruslan, dadi anggota senat sasuwené sepuluh taun katurut-turut, dadi mantri jaban rangkah sangisoré Présidhèn James K. Polk, lan dadi Duta Amérika kanggo Inggris sangisoré Présidhèn Franklin Pierce. Sasuwené panjenengané njabat minangka Mantri Luar Negeri, rakyat Amérika pada ngargai amarga kepinterané babagan ngenekaké perundingan-perundingan diplomatik, omongan-omongané kang teges lan moderat ing papan umum. Nanging panjenengané gagal nalika arep ngenekaké proyek kang panjenengané pangeni banget, ya iku ndadèkaké Kuba lumebu ing wewengkon Amérika Sarékat kanthi dalan pendudukan utawa pembelian, salah sijining rencana kang terus panjengengané usahani sasuweni panjenengané gerak ing babagan pulitik.

Rujukan 

 Buku Présidhèn-Présidhèn Amérika Sarékat, diterbitake déning Dinas Penerangan lan Kebudayaan Amérika Sarékat, Jakarta (2003)

 

Présidhèn Amérika Sarékat
Mantri Luar Negeri Amérika Sarékat